kardosdrur/scandi-wiki huggingface dataset:
Kristenretten

Kristenretten var i førreformatorisk tid, den del af norsk ret som omhandlede kirkelige forhold. Den gjaldt organisering af kirken, regulering af forholdet mellem kirken og det verdslige samfund samt brud på kirkens moralbud i de tilfælde disse var støttet af lovbud. Den første kirkeret skal være blevet sat af Olav Haraldsson og biskop Grimkjell på Mostratinget i 1024, men den ældste bevarede udgave er i den senere Gulatingsloven. Frem til Magnus Lagabøtes tid var kristenretten en del af landskabslovene.

Referencer 
 
 
 

Kirkehistorie
Jessica Jones (tv-serie)

Marvel's Jessica Jones, eller kortere Jessica Jones, er en amerikansk net-tv-serie skabt for Netflix af Melissa Rosenberg. Den er baseret på Marvel Comics-skikkelsen med samme navn. Den finder sted i "Marvels filmunivers", "Marvel Cinematic Universe", og deler baggrund med flere andre film i denne serien. Den er den anden Netflix-serie som leder op til Defenders-miniserien. Tv-serien er produceret af Marvel Television i samarbejde med ABC Studios og Tall Girls Productions, med Rosenberg som showrunner.

Handling

Afsnit

Medvirkende

Hovedroller 

 Krysten Ritter som Jessica Jones
 Mike Colter som Luke Cage
 Rachael Taylor som Trish "Patsy" Walker
 Wil Traval som Will Simpson
 Erin Moriarty som Hope Shlottman
 Eka Darville som Malcolm
 Carrie-Anne Moss som Jeri Hogarth
 David Tennant som Kilgrave

Biroller
 Susie Abromeit som Pam
 Rebecca De Mornay som Dorothy Walker
 Colby Minifie som Robyn
 Kieran Mulcare som Ruben
 Clarke Peters som Oscar Clemons
 Michael Siberry som Albert Thompson
 Robin Weigert som Wendy Ross-Hogarth

Gæsteoptrædener 
 James Colby som Brian Jones: Jessicas far.
 Rosario Dawson som Claire Temple
 Lisa Emery som Louise Thompson, Kilgraves mor.
 Parisa Fitz-Henley som Reva Connors
 Royce Johnson as Brett Mahoney
 Thomas Kopache som Kozlov
 Billy McFadden som Phillip Jones
 Miriam Shor som Alisa Jones, Jessicas mor.

Stan Lee er i kraft af fotografier, de samme som blev set i Daredevil.

Referencer

Eksterne henvisninger 
 

Amerikanske tv-serier fra 2010'erne
Marvel Comics
Tv-serier fra Netflix
Marvel Cinematic Universe-serier
Industrifisk

Industrifisk (tidligere også kaldet skidtfisk) er en betegnelse for fisk, der anvendes til fremstilling af fiskemel og fiskeolie og omfatter arter som tobis, sperling og brisling.

Referencer 

Fiskeri
Kryptocalvinisme

Kryptocalvinisme (afledt af græsk kryptos, "skjult", dvs. den skjulte calvinisme) er en form for lutheranisme med elementer af calvinisme. Kryptocalvinisme blev udbredt i sidste halvdel af 1500-tallet. En vigtig ting for denne retning er nadveren og troen på, at Jesus er til stede i nadverens brød og vin – men kun sådan, som Philipp Melanchthon hævdede, nemlig at kun de troende modtager Kristus i nadveren.

Friedrich 3. af Pfalz fik udfærdiget Heidelberg-katekismen, der hjalp med at udbrede denne opfattelse.

Særligt i Sachsen blev kryptocalvinisme bekæmpet. I 1601 blev den saksiske kansler Nikolaus Krell henrettet af de lutherske myndigheder for sine kryptocalvinistiske synspunkter.
I 1579 blev den danske teolog Niels Hemmingsen afsat fra sit embede på Københavns Universitet efter anklage for kryptocalvinisme.
I 1614 blev Oluf Kock afsat som sognepræst ved den vigtige Skt. Nicolai Kirke centralt i København, i en teologisk strid med biskop Hans Poulsen Resen, og Mads Jensen Medelfar blev indsat som afløser.

Se også
 Konkordieformlen

Eksterne henvisninger
 "Kryptokalvinisme" fra Snl.no, Store Norske Leksikon med 'fri gjenbruk'

Protestantisme
Birdy (film)

Birdy er en amerikansk drama-film fra 1984 instrueret af Alan Parker og med musik af Peter Gabriel.

Medvirkende 
 Matthew Modine som Birdy
 Nicolas Cage som Al Columbato
 John Harkins som Doktor Weiss
 Sandy Baron som Hr. Columbato
 Karen Young som Hannah Rourke
 Bruno Kirby som Renaldi
 Nancy Fish som Fru Prevost
 George Buck som Birdys far
 Dolores Sage som Birdys mor
 Pat Ryan som Joe Sagessa

Eksterne henvisninger 
 

Amerikanske film fra 1984
Actionfilm fra USA
Krigsfilm fra USA
Dramafilm fra USA
Engelsksprogede film
Königsbergs Universitet

Königsbergs Universitet () var universitetet i Königsberg i Østpreussen. Det blev grundlagt i 1544 som det andet protestantiske akademi (efter Marburg Universitet) af Albrecht af Preussen, og det kendes også som Albertina.

Efter anden verdenskrig blev Königsberg en del af Sovjetunionen og blev i 1946 omdøbt til Kaliningrad. Albertina blev derpå lukket, og den tyske befolkning blev fordrevet. I nutiden hævder det russiske Immanuel Kant-universitet i Kaliningrad at fastholde traditionen fra det tyske Albertina.

Historie 
Albrecht, der var den første hertug af Preussen og stormester i Den Tyske Orden, havde købt et landområde bag Königsberg Katedral fra bispedømmet Samland, og her fik han opført et gymnasium i 1542. Han gav derpå tilladelse til etableringen af Collegium Albertinum i juli 1544, og allerede en måned senere blev universitetet formelt indviet. Det nyligt oprettede protestantiske hertugdømme hørte under det Polske Kongedømme, og universitetet fungerede som modpol til det katolske Krakow-akademi. Den første rektor var digteren Georg Sabinus, der var svigersøn til den reformistiske leder Philip Melanchthon. Alle undervisere skulle fra begyndelsen aflægge den augsburgske bekendelse.

Fra begyndelsen var der fire fakulteter på Albertina: Teologi, medicin, filosofi og jura; senere kom naturvidenskab til. Universitetet blev et åndeligt og intellektuelt centrum i hertugdømmet Preussen og havde sin storhedstid i 1700-tallet, hvor det var et af arnestederne for oplysningstidens kultursyn med personligheder som Johann Christoph Gottsched, Johann Georg Hamann og Theodor Gottlieb von Hippel den Ældre foruden Johann Gottfried Herder, Johann Friedrich Reichardt, E.T.A. Hoffmann og ikke mindst Immanuel Kant, der var rektor i 1786 og 1788. Disse intellektuelle lagde grunden til senere bevægelser som Weimar-klassicisme og tysk romantik.

Universitetet havde fra 1811 et storslået parkanlæg og fra 1813 et markant observatorium. I 1800-tallet blev universitetet især berømt inden for naturvidenskaben, ikke mindst i matematik-faget med markante navne som Carl Gustav Jacob Jacobi, Ludwig Otto Hesse, Hermann Minkowski og David Hilbert. Efter 300-års jubilæet i 1844 nedlagde kong Frederik Wilhelm 4. grundstenen til en ny hovedbygning, som stod færdig i 1862.

Efter første verdenskrig, hvor Østpreussen blev afskåret fra resten af Tyskland, blev der øget tysk nationalisme, også i de akademiske kredse, og under anden verdenskrig nåede Albertina at fejre sit 400-års jubilæum, kort inden det i lighed med resten af byen blev udsat for massivt luftbombardement fra Royal Air Force og efterfølgende indtaget af den Røde Hær efter slaget ved Königsberg 6.-9. april 1945. Efter den tyske kapitulation var stort set hele byens historiske centrum, herunder 80 % af Albertina, lagt i ruiner.

Efter krigen blev området, herunder hovedbygningen, brugt af Kaliningrads Statslige Pædagogiske Institut fra 1948, og i 1967 fik det status som Kaliningrad Statsuniveritet.

Universiteter i Tyskland
Etableret i 1544
Kaliningrad
Sonja Gerhardt

Sonja Gerhardt (født 2. april 1989 i Vestberlin, Vesttyskland), er en tysk skuespiller. Hun kendes fra serier såsom Pigerne fra Berlin og Spionen.

Karriere 
Sonja Gerhardt dansede i elleve år ved teatret Friedrichstadt-Palast.

Hun fik sin fjernsynsdebut i 2006, hvor hun medvirkede i sæbeoperaen Schmetterlinge im Bauch ind til 2007. Hun kom i biograferne i 2008, da hun havde hovedrollen som Vic i filmen Sommer. I 2008 eftersynkroniserede hun rollen Caitlyn Geller i filmen Camp Rock. I 2009 spillede hun med i Die Wilden Hühner und das Leben som Melanie og i Vulkan. I 2012 var hun i eventyrfilmen Schneeweißchen und Rosenrot. I 2014 medvirkede hun i Die Schlikkerfrauen for Sat.1.

I 2015 medvirkede hun i serien Spionen, som fik international succes, og i 2016 var hun nomineret til en Bambi. For sit arbejde i miniserien Pigerne fra Berlin og spillefilmen Jack the Ripper modtog hun i 2017 Deutscher Fernsehpreis og en Jupiter Award.

Udvalgte film og serier 

 2006: Schmetterlinge im Bauch
 2008: Sommer
 2008: In aller Freundschaft
 2008: Sklaven und Herren
 2009: Die Wilden Hühner und das Leben
 2009: Vulkan
 2009: WAGs
 2010: Im Spessart sind die Geister los
 2010: Der Doc und die Hexe
 2010: SOKO Stuttgart (afsnit: Killesbergbaby)
 2010: Die Jagd nach der Heiligen Lanze
 2010: Polizeiruf 110 (afsnit: Risiko)
 2010: Das fremde Mädchen
 2010: Tatort (afsnit: Borowski und eine Frage von reinem Geschmack)
 2010: Ein Date fürs Leben
 2010: Doctor’s Diary
 2010: Die Jagd nach der Heiligen Lanze
 2011: Die Verführung – Das fremde Mädchen
 2011: Großstadtrevier (afsnit: Vertauscht)
 2011: Küstenwache (afsnit: Letzte Warnung)
 2011: Krauses Braut
 2011: Das Traumschiff (afsnit: Kambodscha)
 2011: Mein eigen Fleisch und Blut
 2011: Rosa Roth (afsnit: Bin ich tot?)
 2012: Die Jagd nach dem Bernsteinzimmer
 2012: Türkisch für Anfänger
 2012: Mittlere Reife
 2012: Heiraten ist auch keine Lösung
 2012: Auf Herz und Nieren (første afsnit)
 2012: Danni Lowinski (sæson 4, afsnit 12)
 2012: Schneeweißchen und Rosenrot
 2013: Flaschenpost an meinen Mann
 2013: Tape_13
 2013: Heiter bis tödlich: Hauptstadtrevier
 2014: #Vegas
 2014: SOKO Stuttgart (afsnit: Drahtzieher)
 2014: Die Schlikkerfrauen
 2014: Weihnachten für Einsteiger
 2014: Dessau Dancers
 2015: Der Lack ist ab
 2015: Spionen
 2016: Unser Traum von Kanada: Alles auf Anfang
 2016: Unser Traum von Kanada: Sowas wie Familie 
 2016: Pigerne fra Berlin
 2016: Jack the Ripper – Eine Frau jagt einen Mörder
 2017: Honigfrauen
 2018: Deutschland 86

Referencer

Eksterne henvisninger 

 
 Sonja Gerhardts side hos sin agent. 

Skuespillere fra Tyskland
Personer fra Berlin
Filmskuespillere fra Tyskland
ICAN

ICAN eller International Campaign to Abolish Nuclear Weapons er en global sammenslutning af mere end 400 organisationer i over 100 lande, der arbejder for at befri verden for atomvåben. ICAN blev udpeget som modtager af Nobels fredspris i 2017 "for dens arbejde med at gøre opmærksom på de katastrofale humanitære konsekvenser af enhver brug af atomvåben har, og for sin banebrydende indsats for at opnå et traktat-baseret forbud mod brugen af sådanne våben".

ICAN blev etableret i 2007 i Melbourne, Australien, efter at International Physicians for the Prevention of Nuclear War, der havde modtaget Nobels fredspris i 1985, i september året forinden havde foreslået at samle de organisationer, der havde det samme mål om at undgå en atomkrig.

Referencer

Eksterne henvisninger 
 Sammenslutningens hjemmeside

Fredsbevægelser
Modtagere af Nobels fredspris
Krysten Ritter

Krysten Alice Ritter (født 16. december 1981 i Shickshinny, Pennsylvania) er en amerikansk skuespiller og model, som blandt andet er kendt for sin rolle som Jessica Jones i Jessica Jones

Filmografi 
 Big Eyes (2014)
 BFF & baby (2011)
 Killing Bono (2011)
 Vamps (2011)
 How to Make Love to a Woman (2010)
 Overscoring (2010)
 Confessions of a Shopaholic (2009)
 Til jackpot os skiller (2008)

Eksterne henvisninger 

 

Skuespillere fra USA
Sine Plambech

Sine Plambech (født 1975) er en dansk antropolog og filminstruktør.

Hun er Seniorforsker ved Dansk Institut for Internationale Studier (DIIS) og er tilknyttet Barnard College, Columbia University i New York som Adjunct Professor.

Sine Plambech er sammen med Janus Metz manuskriptforfatter og instruktør på filmene Fra Thailand til Thy og Fra Thy til Thailand, samt deres kommende film Hjertelandet.

Sine Plambechs forskning er udgivet i internationale tidsskrifter, aviser og antologier.

Forskning og feltarbejde 
Sine Plambechs primære forskningsområder er irregulær migration, sexarbejde og trafficking, deportation og humanitarisme. Siden 2004 har hun beskæftiget sig med thailandske kvinders migration til Europa, og har i den sammenhæng skrevet artikler og produceret film om ægteskabsmigration, global omsorgsøkonomi, sexarbejde og menneskehandel. Hun har lavet flere længerevarende etnografiske feltarbejder i den Nordøstlige del af Thailand, Isaan.

Siden 2009 har Sine Plambech forsket i nigerianske kvinders liv før, under og efter deres forsøg på at migrere til Europa. Hun har udført feltarbejde i Nigeria, Italien, og Danmark, hvor hun har undersøgt kvindernes oplevelser med den europæiske sexindustri og immigrationskontrol samt deres liv efter at være deporterede til Nigeria.

I en dansk sammenhæng har Sine Plambech deltaget aktivt i offentlige debatter om menneskehandel, prostitution og migration og har argumenteret for et mere nuanceret perspektiv end hvad der oftest fremstilles i medier.

Film 
Siden 2007 har Sine Plambech lavet 5 prisvindende dokumentarfilm, hvoraf hun har instrueret to. På filmene 'Fra Thailand til Thy' (2007), 'Fra Thy til Thailand' (2008) og 'Between Two Worlds' (2018) arbejdede hun sammen med filminstruktør Janus Metz Pedersen. Filmene skildrer en række familier, der på forskellig vis er påvirket af ægteskabsmigration mellem Thailand og Danmark. De to film, samt dokumentaren 'Mission Kvindehandel' som Sine Plambech instruerede, blev vist på DR1.

I 2014 instruerede Sine Plambech dokumentarfilmen 'Becky's Journey' om den unge nigerianske kvinde Becky, som forsøger at krydse Middelhavet og komme til Europa. Filmen er blevet vist ved filmfestivaler, konferencer og som undervisningsmateriale, og bragte liv i debatten om migranters nuancerede oplevelser og motiver for at rejse.

Priser 
Sine Plambech er blevet tildelt Dansk Etnografisk Forenings Formidlingspris i 2015 samt Det Frie Forskningsråds Sapere Aude Eliteforsker legat i 2015.

Hun har yderligere modtaget priser fra Statens Kunstfond og Social Science Association.

Filmografi 
 Hjertelandet -
Mellem to verdener (2018)
 Becky's Journey (2014)
 Mission kvindehandel (2010)
 Fra Thy til Thailand (2008)
 Fra Thailand til Thy (2007)
 Nybegynder (2008)

Kilder

Eksterne henvisninger 
 

Kvindelige filminstruktører fra Danmark
Jordskælvet i Tangshan 1976

Jordskælvet i Tangshan (kinesisk: 唐山大地震, pinyin: Tángshān dàdìzhèn) også kendt som det store jordskælv i Tangshan var et jordskælv, der fandt sted den 28. juli 1976 i Kina. Det er det største jordskælv i moderne tid målt på dødstal. Epicenteret lå nær Tangshan i Hebei, der er en industriby med omkring 1 million indbyggere. Kinas regering meddelte at dødstallet var 655.000, men dette tal er siden blevet rettet til at være omkring 240.000 til 255.000. En anden rapport indikerer at det faktiske dødstal i virkeligheden var langt højere, omkring 650.000, og forklarer at det lave estimat blev begrænset til Tangshan og ekskluderede dødsfald i det tæt befolkede omkringliggende område.

Yderligere blev omkring 164.000 personer alvorligt såret. Jordskælvet foregik i en turbulent periode i Kinas nyere historie under en serie politiske begivenheder, der inkluderede Kinas kommunistiske parti der udviste den herskende Firebanden af Mao Zedongs valgte efterfølger, Hua Guofeng. I traditionel kinesisk tankegang ses naturkatastrofer nogle gange set som forløbere for store ændringer i dynastier.

Jordskælvet ramte tidligt om morgenen, og det varede 14 til 16 sekunder. Den kinesiske regering angav at det målte 7,8 på richterskalaen, selvom nogle kilder angiver det som 8,2. Det blev efterfulgt af endnu et stort efterskælv på 7,1 omkring 16 timer senere, hvilket øgede dødstallet til over 255.000. Jordskælvet blev skabt af den omkring 40 km lange Tangshan-forkastning, der løber nær byen, og hvor forkastningen gav efter for ophobet tektonisk stress som følge af de tektoniske bevægelser, hvor Den Amurianske Plade glider forbi Den Eurasiske Kontinentalplade.

Referencer 

Tangshan 1976
Hebei
Begivenheder i 1976
Tangshan
Nev Schulman

Yaniv "Nev" Schulman (født 26. september 1984 i New York City, i New York i USA) er en amerikansk producer, skuespiller, fotograf og tv-vært. Han er bedst kendt for sin dokumentarfilm Catfish fra og den efterfølgende tv-serie Catfish: The TV Show på MTV som han er vært og producer på.

Tidlige liv og uddannelse 
Schulman blev født i New York City, hvor han voksede op. Hans storebror Ariel er skuespiller og filmmager. De er af tyske-jødisk, russisk-jødisk og romænsk-jødisk afstamning.

Schulman begyndte at tage billeder og blev involveret i fotografering efter at have studeret dans i 5 år. Han gik på Sarah Lawrence College, hvor han studerede fotografi og dans fra 2004 til 2006. Den 28. april 2006, blev han involveret i en sag med en kvindelig studerende og blev bortvist fra universitetet. Nev påstår at han slog kvinden i selvforsvar.

Karriere 
I en alder af 19 år, startede han og sin bror Ariel et film og fotografi selskab sammen. I 2004, begyndte Schulman at fotografere dans da han blev involveret i en moderne ballet fællesskab i New York City. Han er en af grundlæggerne af Young Leadership Committee for for ungdomsorganisationen, Leave Out Violence.

I 2010, blev Schulman emnet i dokumentarfilmen Catfish, filmet af Ariel og forretningspartneren Henry Joost, hvor Schulman blev forelsket i en pige han havde mødt online. Filmens premis fulgte Schulmans i at blive forelsket i en pige han møder på internetet, men senere finder ud af at hun ikke ligefrem er den hun har udgivet sig for at være.

I 2012, blev Schulman vært og producent på det efterfølgende program Catfish: The TV Show på MTV, med sin filmmager-makker Max Joseph, hvor han introducerer par i det virkelig liv, der er blevet forelsket i hinanden online men endnu ikke har mødt.

Schulman har skrevet bogen, In Real Life: Love, Lies & Identity in the Digital Age (2014). In it he gives both personal history and observations gleaned from his work on Catfish.

Privatliv 
I maj 2016, annoncerede Schulman at han ventede sit første barn, en pige, med sin længerevarende kæreste, Laura Perlongo. Parret blev forlovet den 26. maj, 2016. Laura fødte deres datter, Cleo James, den 21. oktober, 2016. Den 22. juli, 2017, blev Schulman og Perlongo gift.

Referencer

Eksterne henvisninger 
 
 Officielle hjemmeside
 Nev Schulman profile på MTV.com

Tv-værter fra USA
Filmproducere fra USA
Fotografer fra USA
Skuespillere fra USA
Personer fra New York
Tv-personligheder fra USA
Max Joseph

H. Maxwell "Max" Joseph (født 16. januar 1982 New York City, i New York i USA) er en amerikansk filminstruktør, manuskriptforfatter, producer, fotograf og tv-vært.

Joseph blev født og opvoksede i New York City. Han er både vært med Nev Schulman og kameramand i Catfish: The TV Show. Joseph forlod Catfish i adskillige afsnit i 4. sæson for at instruere sin spillefilmsdebut We Are Your Friends, med Zac Efron og udgivet i 2015. Joseph har instrueret adskillige film som 12 Years of DFA: Too Old To Be New, Too New To Be Classic, Garden of Eden, Let's Harvest the Organs of Death Row Inmates og adskillige andre produktioner.

I en alder af 18 solgte han sin første kortfilm til HBO Family, hvor den blev sendt i næsten fire år. Som følge heraf blev mange af Maxs produktioner vist på mange amerikanske festivaler som Sundance, Telluride og SXSW. Han har instrueret (og fotograferet) prisceremonier for store mærker som Nike, Pepsi, Starbucks og Toyota.

Derudover har Max også været kreativ instruktør specialiseret i videoer på GOOD Magazine, hvor han har skrevet, instrueret og/eller produceret næsten 64 kortfilm. Nogle er vist på Los Angeles County Art Museum (LACMA), Brooklyn Academy of Music (BAM) og Gagosian Gallery i New York.

Privatliv 
Joseph er nuværende bosat i Los Angeles med sin kone Priscila Joseph.

Noter

Eksterne henvisninger 
 
 Officielle hjemmeside Max Joseph

Tv-værter fra USA
Filmproducere fra USA
Fotografer fra USA
Personer fra New York
Tv-personligheder fra USA
Catfish (film)

Catfish er en amerikansk dokumentarfilm fra 2010 af Ariel Schulman og Henry Joost. Den følger hvordan hovedpersonen, fotografen Nev (Yaniv) Schulman, bror til Ariel, opbygger et romantisk forhold til en kvinde via Facebook og andre sociale medier for til sidst at møde hende i det virkelige liv. Filmen blev en kritisk og kommerciel succes. Den første til MTV reality-tv-serien, Catfish: The TV Show, hvor Schulman er vært.

Eksterne henvisninger
 

Dokumentarfilm fra USA
Amerikanske film fra 2010
Türkisch für Anfänger

Türkisch für Anfänger (dansk: Tyrkisk for begyndere) er en tysk tv-serie produceret for Das Erste.

Serien begynder med, at den etnisk tyske Doris Schneider (Anna Stieblich) flytter sammen med den tyrkiskfødte Metin Öztürk (Adnan Maral). Da de begge er enlige forældre, medbringer de hver to børn: Doris' Lena (Josefine Preuß) og Nils (Emil Reinke) samt Metins Cem (Elyas M’Barek) og Yağmur (Pegah Ferydoni). I løbet af seriens tre sæsoner, spredt ud over tre år, døjer alle familiens medlemmer med udfordringer såsom at blive voksne, at blive gamle, kærlighed og livet i en multikulturel familie.

I 2012 kom filmen af samme navn i biograferne. Filmen var ikke en fortsættelse, men derimod en genfortælling af tv-serien.

Eksterne henvisninger 
 

Tyske tv-serier fra 2000'erne
Komedieserier
P1 Eftermiddag

P1 Eftermiddag var et radioprogram på DR P1 fra oktober 2014 til februar 2018, som derefter blev afløst af Kulturen på P1. 

Programmets værter var Jesper Dein, Karen Secher og Tore Leifer, og det blev sendt alle hverdage mellem kl. 14 og 16.
Programmet havde i 2017 mellem 150.000 og 200.000 lyttere hver dag, og over en uge lyttede over 400.000 med.

Radioprogrammer fra Danmarks Radio
Mavic

Mavic er en fransk producent af cykelkomponenter. Den er én af Europas største producent af high-end hjul til blandt andet racercykler. Selskabet er ejet af finske Amer Sports.

Siden Tour de France 1972 har Mavic været sponsor i Tour de France, hvor de kendes for de gule neutrale servicebiler og motorcykler.

Galleri

Eksterne henvisninger 

 Mavics websted

Etableret i 1889
Sportsudstyrsproducenter fra Frankrig
Natura 2000-område nr. 98 Tinglev Sø og Mose, Ulvemose og Terkelsbøl Mose

Natura 2000-område nr. 98 Tinglev Sø og Mose, Ulvemose og Terkelsbøl Mose består af består af fuglebeskyttelsesområde (F62). Området ligger i Aabenraa Kommune i vandplanopland 4.1 Kruså-Vidå . Det er er delt i to adskilte områder på hver side af Tinglev, Ulvemose og Terkelsbøl Moser nordvest for byen, og den tidligere Tinglev Sø, nu Tinglev Mose sydøst for Tinglev. Hele området dækker omfatter 919 hektar hvoraf er 115 ha statsejet.

De centrale mosearealer er nedbrudt højmose med spredte tørvegrave, brunvandede søer og store andele af skovbevokset tørvemose, der er en særligt truet naturtype (prioriteret naturtype). Randarealerne er lavtliggende marginaljord, som drives ekstensivt. Begge
områder er afvandet gennem systemer af grøfter. Afvandingen er blevet dårligere de seneste årtier, da arealerne i og omkring moserne har sat sig, som følge af nedbrydning af tørven.
Udpegningsarterne rørhøg og hedehøg var tidligere faste ynglefugle i moserne, og for hedehøgens vedkommende fandtes den her i en af landets største koncentrationer af arten. I 2012 blev følgende arter tilføjet udpegningsgrundlaget: Trane, blåhals og rødrygget tornskade

Fredning 
Tinglev Sø og Mose blev fredet i 1966, i et forsøg på at råde bod på den uheldige vandstandssænkning der var foregået ved afvandingen der blev gennemført samme år.  I sidste halvdel af 1990’erne var der et naturgenopretningsprojekt, hvor man bl.a. anlagde en sti hele mosen rundt.

Natura 2000 handleplaner 
I den første Natura 2000-plan 2010-15 gennemførte man rydninger, forbedrede de hydrologiske forhold og iværksatte plejetiltag. Der er for anden planperiode 2016-21, givet tilsagn om tilskud til pleje i form af græsning/slæt på 40 ha, forberedelse af græsning
på 19 ha og rydning på 18 ha. Samlet er der givet tilsagn til naturplejeindsats på 62 ha for at forbedre forholdene for fuglene på udpegningsgrundlaget.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21
 Tinglev Sø blev til en afvandet mose med landbrug dettabteland.dk hentet 6. oktober 2017

Natura 2000-planer
Fredede arealer i Danmark
Lokaliteter i Aabenraa Kommune
EU-habitatområder i Danmark
Fuglebeskyttelsesområder i Danmark
Naturgenopretning i Danmark